
Ministru kabineta rīkojums Nr. 1090
Rīgā 2024. gada 10. decembrī (prot. Nr. 52 65. §)
Par apropriācijas pārdali no budžeta resora ''74. Gadskārtējā valsts budžeta izpildes procesā pārdalāmais finansējums'' programmas 17.00.00 ''Finansējums Ukrainas civiliedzīvotāju atbalsta likumā noteikto pasākumu īstenošanai'' uz Veselības ministrijas budžetu
· 1. Atbilstoši likuma "Par valsts budžetu 2024. gadam un budžeta ietvaru 2024., 2025. un 2026. gadam" 69. pantam atbalstīt apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" 1 850 090 euro apmērā uz šādām Veselības ministrijas budžeta apakšprogrammām, lai segtu izdevumus, kas radušies saistībā ar atbalsta sniegšanu Ukrainas civiliedzīvotājiem Latvijas Republikā atbilstoši Ministru kabineta 2023. gada 23. decembra rīkojumam Nr. 927 "Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2024. gadam", tai skaitā:
· 1.1. uz budžeta apakšprogrammu 33.03.00 "Kompensējamo medikamentu un materiālu apmaksāšana" 30 670 euro apmērā par ambulatorajai ārstēšanai paredzēto zāļu un medicīnisko ierīču iegādes izdevumu kompensāciju laikposmā no 2024. gada 1. septembra līdz 2024. gada 31. oktobrim;
· 1.2. uz budžeta apakšprogrammu 33.04.00 "Centralizēta medikamentu un materiālu iegāde" 6 022 euro apmērā par centralizēto medikamentu un materiālu iegādi un par centralizēti iepērkamo parenterāli ievadāmo zāļu iegādi onkoloģisko saslimšanu ārstēšanai laikposmā no 2024. gada 1. septembra līdz 2024. gada 31. oktobrim;
· 1.3. uz budžeta apakšprogrammu 33.14.00 "Primārās ambulatorās veselības aprūpes nodrošināšana" 14 338 euro apmērā par zobārstniecības pakalpojumiem bērniem līdz 18 gadu vecumam laikposmā no 2024. gada 1. septembra līdz 2024. gada 31. oktobrim;
· 1.4. uz budžeta apakšprogrammu 33.16.00 "Pārējo ambulatoro veselības aprūpes pakalpojumu nodrošināšana" 200 769 euro apmērā par primārās ambulatorās veselības aprūpes nodrošināšanu, laboratorisko izmeklējumu nodrošināšanu ambulatorajā aprūpē, sekundāro ambulatoro veselības aprūpes pakalpojumu, ambulatorai ārstēšanai paredzēto prettuberkulozes medikamentu nodrošināšanu laikposmā no 2024. gada 1. septembra līdz 2024. gada 31. oktobrim, daļēji sedzot izdevumus par oktobri;
· 1.5. uz budžeta apakšprogrammu 33.17.00 "Neatliekamās medicīniskās palīdzības nodrošināšana stacionārās ārstniecības iestādēs" 1 504 844 euro apmērā par medicīniskās palīdzības nodrošināšanu stacionārās ārstniecības iestādēs laikposmā no 2024. gada 1. augusta līdz 2024. gada 31. oktobrim, daļēji sedzot izdevumus par augustu;
· 1.6. uz budžeta apakšprogrammu 33.18.00 "Plānveida stacionāro veselības aprūpes pakalpojumu nodrošināšana" 70 967 euro apmērā, tai skaitā laikposmā no 2024. gada 1. septembra līdz 2024. gada 31. oktobrim 6 934 euro par glikozes monitorēšanas sistēmu aprīkojuma un piederumu nodrošināšanu un par insulīna ievadīšanas ierīču (insulīna sūkņu) un to piederumu (katetru un rezervuāru) nodrošināšanu un pacientu transportēšanu uz zemāka līmeņa ārstniecības iestādi un laikposmā no 2024. gada 1. septembra līdz 2024. gada 31. oktobrim 64 033 euro par pacientu medicīnisko transportēšanu no ārvalsts ārstniecības iestādes uz stacionāro ārstniecības iestādi Latvijā saskaņā ar vienošanos starptautiskās palīdzības ietvaros;
· 1.7. uz budžeta apakšprogrammu 39.04.00 "Neatliekamā medicīniskā palīdzība" 22 480 euro apmērā par Neatliekamās medicīniskās palīdzības dienesta izpildītiem izsaukumiem, sniedzot neatliekamo medicīnisko palīdzību, laikposmā no 2024. gada 21. oktobra līdz 2024. gada 30. novembrim.
· 2. Veselības ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.
· 3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un, ja Saeimas Budžeta un finanšu (nodokļu) komisija piecu darbdienu laikā pēc attiecīgās informācijas saņemšanas nav izteikusi iebildumus, veikt apropriācijas pārdali.

